## El secretari autonòmic davant la Unió Europea i les Comunitats Autònomes s’ha reunit amb el cònsol d’Ucraïna a la Comunitat Valenciana

*** Pablo Broseta ha transmés el suport de la Generalitat al poble ucraïnés, a tres dies que es complisca el segon aniversari de la invasió russa a este país**

El secretari autonòmic davant la Unió Europea i les Comunitats Autònomes, Pablo Broseta, s’ha reunit amb el cònsol honorari d’Ucraïna en la Comunitat Valenciana, Pablo Gil, per a transmetre-li el suport de la Generalitat al poble ucraïnés, a tres dies que es complisca el segon aniversari de la invasió russa a este país.

Durant la trobada, han abordat qüestions com la situació dels 14.000 menors d’Ucraïna que estudien a l’escola pública de la Comunitat Valenciana, així com de les famílies ucraïneses que residixen actualment a la Comunitat i que en un 75 % estan formades per dones i xiquets perquè el pare roman a Ucraïna defenent el seu país.

Fecha: 21/02/2024